CELEX: 32008R0519
Language: hr
Date: 2008-06-10 00:00:00
Title: Uredba Komisije (EZ) br. 519/2008 od 10. lipnja 2008. o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Volailles de Loué (ZOZP))

03/Sv. 52
            
            
               HR
            
            
               Službeni list Europske unije
            
            
               7
            
         32008R0519
   
               L 151/27
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 519/2008
   od 10. lipnja 2008.
   o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Volailles de Loué (ZOZP))
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno drugu rečenicu njezinog članka 9. stavka 2.,
   budući da:
   
               (1)
            
            
               U skladu s prvim podstavkom članka 9. stavka 1. i s člankom 17. stavkom 2. Uredbe (EZ) br. 510/2006, Komisija je razmotrila zahtjev Francuske za odobrenje izmjene u specifikaciji za zaštićenu oznaku zemljopisnog podrijetla „Volailles de Loué” registriranu Uredbom Komisije (EZ) br. 1107/1996 (2).
            
         
               (2)
            
            
               Svrha je zahtjeva izmijeniti specifikaciju dodavanjem vrste „dinde bronzée” namijenjene prodaji u komadima tijekom cijele godine. Potrebno je također specificirati pasminu, gustoću i hranu za životinje.
            
         
               (3)
            
            
               Komisija je ispitala tu izmjenu i odlučila da je opravdana. Kako je to manja izmjena u smislu članka 9. Uredbe (EZ) br. 510/2006, Komisija je može odobriti bez primjene postupka određenog člancima 5., 6. i 7. te Uredbe,
            
         DONIJELA JE OVU UREDBU:
   Članak 1.
   Specifikacija za zaštićenu oznaku izvornosti „Volailles de Loué” mijenja se u skladu s Prilogom I. ovoj Uredbi.
   Članak 2.
   Sažetak glavnih elemenata specifikacije naveden je u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. lipnja 2008.
      
         
            Za Komisiju
         
         Mariann FISCHER BOEL
         
            Članica Komisije
         
      
   
   
      (1)  SL L 93, 31.3.2006., str. 12. Uredba kako je zadnje izmijenjena Uredbom Komisije (EZ) br. 417/2008 (SL L 125, 9.5.2008., str. 27.).
   
      (2)  SL L 148, 21.6.1996., str. 1. Uredba kako je zadnje izmijenjena Uredbom (EZ) br. 704/2005 (SL L 118, 5.5.2005., str. 14.).
   
      PRILOG I.
      Specifikacija za zaštićenu oznaku zemljopisnog podrijetla „Volailles de Loué” mijenja se kako slijedi:
      
         Opis proizvoda:
      Dodaje se sljedeći stavak:
      
         „Dinde (bronzée) fermière de Loué ((brončani) puran iz Louéa, uzgojen na farmi).
         Spororastuća pasmina purica i purana podvrste ‚brončani’ čvrste i jake građe, uzgajani isključivo na otvorenom sve do zrelosti (najmanje 14 tjedana za purice i 18 tjedana za purane).
         Zahvaljujući njihovoj zrelosti meso je ukusno i ostaje čvrsto kod kuhanja, a njihovo genetsko podrijetlo osigurava da je meso mekano. Pure se uzgajaju cijele godine i namijenjene su stavljanju na tržište u komadima ili prerađene.”
      
      
         Metoda proizvodnje:
      
         Pod „Pasmina” dodaje se sljedeće: „purići moraju biti podvrste ‚brončani’ ”.
         Pod „Gustoća” dodaje se sljedeće: „pure se uzgajaju u uvjetima niske gustoće u peradarniku (ne više od 6,25 pura na m2 od dobi od 10 tjedana)”.
         Pod „Hrana za životinje” dodaje se sljedeće: „najmanje 75 % žitarica, tijekom većeg dijela razdoblja tova za (brončane) pure”.
      
   
   
      PRILOG II.
      
         SAŽETAK
      
      UREDBA VIJEĆA (EZ) BR. 510/2006
      
         „VOLAILLES DE LOUÉ”
      
      EZ br.: FR/ZOZP/117/0149/18.2.2004.
      
         ZOI ( ) (ZOZP) (X)
      
      Sažetak navodi glavne elemente specifikacije u informativne svrhe.
      1.   Odgovorno tijelo u državi članici
      
      
                  Naziv
               
               
                  :
               
               
                  Institut national de l’Origine et de la Qualité
               
            
                  Adresa
               
               
                  :
               
               
                  51 rue d’Anjou — F-75008 Pariz
               
            
                  Tel.
               
               
                  :
               
               
                  (33) (0)1 53 89 80 00
               
            
                  Faks.
               
               
                  :
               
               
                  (33) (0)1 42 25 57 97
               
            
                  e-mail
               
               
                  :
               
               
                  info@inao.gouv.fr
               
            2.   Skupina
      
      
                  Naziv
               
               
                  :
               
               
                  Syndicat des Volailles Fermières de Loué — SYVOL QUALIMAINE
               
            
                  Adresa
               
               
                  :
               
               
                  82 avenue Rubillard 72000 LE MANS — FRANCE
               
            
                  Tel.
               
               
                  :
               
               
                  (33) (0)2 43 39 93 13
               
            
                  Faks.
               
               
                  :
               
               
                  (33) (0)2 43 23 42 19
               
            
                  e-mail
               
               
                  :
               
               
                  info@loue.fr
               
            
                  Sastav
               
               
                  :
               
               
                  Proizvođači/Prerađivači (X) Ostalo ( )
               
            3.   Vrsta proizvoda
      
      
                  Razred 1.1
               
               
                  Svježe meso (i nusproizvodi klanja)
               
            4.   Specifikacija (Sažetak zahtjeva prema članku 4. stavku 2. Uredbe (EZ) br. 510/2006)
      4.1.   Naziv
      
      „Volailles de Loué”
      4.2.   Opis
      
      Trupla ili komadi peradi vrhunske su kakvoće, mesa ukusnog, mekanog ali čvrste konzistencije, bez previše masnoće (Poulet Blanc Fermier de Loué [na farmi Loué uzgojeno bijelo pile], Dinde Fermière de Loué [na farmi Loué uzgojena pura], Dinde (bronzée) Fermière de Loué [na farmi Loué uzgojena (brončana) pura], Pintade Fermière de Loué [na farmi Loué uzgojena biserka], Canard de Barbarie Fermier de Loué i Canette de Barbarie Fermière de Loué [na farmi Loué uzgojena Muscovy patka i na farmi Loué uzgojen Muscovy pačić], Poulet Noir Fermier de Loué [na farmi Loué uzgojeno crno pile], Poulet Jaune Fermier de Loué [na farmi Loué uzgojeno žuto pile], Oie Fermière de Loué [na farmi Loué uzgojena guska], Chapon Fermier de Loué [na farmi Loué uzgojen kopun], Poule Fermière de Loué [na farmi Loué uzgojena kokoš], Poularde Fermière de Loué [na farmi Loué uzgojena tovljena kokoš (poulard)], Poulet Blanc Fermier [na farmi uzgojeno bijelo pile], Chapon de Pintade Fermier de Loué [na farmi Loué uzgojen kopun biserke]).
      Perad se stavlja na tržište bez iznutrica, cijela ili u komadima, svježa ili zamrznuta.
      4.3.   Zemljopisno područje
      
      Departman Sarthe; Departman Mayenne; kantoni koji graniče s ta dva departmana, a nalaze se u susjednim departmanima Orne, Indre et Loire, Loir et Cher i Eure et Loir; u departmanima Maine et Loire: okrug Segré i kantoni Lourroux-Béconnais, Saint-Georges-sur-Loire, Angers, Tiercé, Durtal, Seiches-sur-le-Loir, Baugé, Beaufort-en-Vallée, Noyant, Longué-Jumelles i Allonnes.
      4.4.   Dokaz izvornosti
      
      Navedene su sve karike u proizvodnom lancu (inkubatorske stanice, proizvođači hrane za životinje, uzgajivači, klaonice).
      Dokazna dokumentacija vodi se za svaku partiju peradi: deklaracija uzgajivača o pticama dodanim u jato, potvrde o isporuci jedan dan starih pilića/purića, izjava o otpremi u klaonicu i potvrde o preuzimanju zaklane peradi iz klaonice, deklaracije o naljepnicama koje se koriste za perad nakon klanja i izjave o premještanju u nižu klasu. Sve naljepnice su numerirane. Kontrolama dosljednosti tih podataka osigurava se sljedivost proizvoda.
      4.5.   Metoda proizvodnje
      
      Čista i križana spororastuća pasmina. Uzgaja se u malim jatima, na otvorenom ili u slobodnom kretanju na lokalnim poljima (bocage) dok spolno ne sazriju. Hrane se hranom na bazi žitarica i utvrđena je minimalna dob za klanje za svaku vrstu.
      4.6.   Povezanost
      
      Povezanost sa zemljopisnim podrijetlom proizlazi iz:
      
                  —
               
               
                  Povijesnog ugleda povezanog s „Foire de l’Envoi” – sajmom koji se održavao u selu Loué. Taj je sajam bio dobro poznat u 19. stoljeću i privlačio je mnogobrojne trgovce peradi. Peradari iz regije prodavali su svoju perad tim trgovcima. Uzgajivači i osobe koje su se bavile pakiranjem peradi u regiji Loué uspješno su 1958. obnovili proizvodnju peradi s farme visoke kakvoće.
               
            
                  —
               
               
                  Sadašnjeg ugleda: perad iz Loué-a je najpoznatija perad u Francuskoj. Visoko je cijenjena i ima istaknuto mjesto u francuskoj haute cuisine. Upotrebljava se u vrhunskim restoranima.
               
            4.7.   Inspekcijsko tijelo
      
      
                  Naziv
               
               
                  :
               
               
                  QUALI OUEST
               
            
                  Adresa
               
               
                  :
               
               
                  30 rue du Pavé 72000 Le Mans — France
               
            
                  Tel.
               
               
                  :
               
               
                  (33) (0)2 43 14 21 11
               
            
                  Faks.
               
               
                  :
               
               
                  (33) (0)2 43 14 27 32
               
            
                  e-mail
               
               
                  :
               
               
                  qualiouest@qualiouest.com
               
            4.8.   Označivanje
      
      „Volailles de Loué” i naziv pojedine vrste.